Robert Ancell
robert.ancell@gmail.com
Ali Shtarbanov
ametedinov@gmail.com

This work is licensed under a Creative Commons Attribution-Share Alike 3.0 Unported License.

Com a excepció especial, els titulars dels drets d'autor donen permís per a copiar, modificar i distribuir el codi d'exemple que conté aquest document sota els termes que es triïn, sense cap restricció.

Jaume Jorba
jaume.jorba@gmail.com 2018
Miquel-Àngel Burgos i Fradeja
miquel.angel.burgos@gmail.com 2020

# Desar a un fitxer

Premeu el botó Desa el document en un fitxer de la barra superior de la finestra (o premeu Ctrl S).

Seleccioneu un dels tipus de fitxers admesos o canvieu l'extensió del fitxer al camp Nom.

Premeu el botó Desa.

# Tipus de fitxers suportats

Tipus | Breu descripció
PDF | Un PDF pot contenir diverses pàgines, com ara un llibre, i és fàcil de distribuir. Només un petit nombre de programes del Linux poden modificar documents PDF, de manera que aquest format es recomana principalment per a arxivar. La mida del document PDF es veu afectada per la qualitat de la imatge . Vegeu la pàgina de la Viquipèdia del PDF per a més informació.

JPEG

El JPEG és el format de fitxer utilitzat per les càmeres digitals per a desar fotografies. Un fitxer JPEG és relativament petit, molt fàcil de distribuir i apte per a la càrrega a les xarxes socials. La majoria de sistemes operatius inclouen un editor de JPEG per defecte. Si heu escanejat diverses pàgines, es crearà un fitxer JPEG per cada pàgina. Utilitzeu aquest tipus de fitxer si voleu modificar o carregar les imatges escanejades. La mida del fitxer JPEG es veu afectada per la qualitat de la imatge. Vegeu la pàgina de la Viquipèdia del JPEG per a més informació.

PNG | Els fitxers PNG admeten compressió de dades sense pèrdua. Això els fa molt grans i inadequats per a la distribució. Si heu escanejat diverses pàgines, es crearà un fitxer PNG per cada pàgina. Vegeu la pàgina de la Viquipèdia del PNG per a més informació.